|  |
| --- |
| Ansøgningsskema – pålidelig indberetter |

## Afsnit 1. Ansøger

|  |  |
| --- | --- |
| **Navn på ansøger***Registreringsnavn eller handelsnavn* | Klik eller tryk her for at skrive tekst. |
| **CVR-nummer** *(Hvis relevant)* | Klik eller tryk her for at skrive tekst. |
| **Er ansøger en offentlig eller en privat enhed?**  | Klik eller tryk her for at skrive tekst. |
| **Hvis ansøger er oprettet i henhold til lov eller anden forskrift, angiv i henhold til hvilken lovgivning eller andet, ansøger er oprettet under** *eller***Er ansøger en organisation eller en virksomhed? Angiv typen af organisation eller virksomhedsform**  | Klik eller tryk her for at skrive tekst. |
| **Ansøgers adresse (organisationens eller virksomhedens hjemsted)**  | Klik eller tryk her for at skrive tekst. |
| **Postnummer** | Klik eller tryk her for at skrive tekst. |
| **By** | Klik eller tryk her for at skrive tekst. |

## Afsnit 1.2. Kontaktperson hos ansøger

*Kontaktpersonen forpligter sig til at samarbejde med den danske Koordinator for Digitale Tjenester i forbindelse med denne ansøgning.*

|  |  |
| --- | --- |
| **Navn** | Klik eller tryk her for at skrive tekst. |
| **Stillingsbetegnelse**  | Klik eller tryk her for at skrive tekst. |
| **E-mail** | Klik eller tryk her for at skrive tekst. |
| **Telefonnummer**  | Klik eller tryk her for at skrive tekst. |

## Afsnit 2. Oplysninger til brug for ansøgningen som pålidelig indberetter

|  |  |  |
| --- | --- | --- |
| **1.** | **Dokumentation for ansøgers ekspertise og kompetence, jf. DSA[[1]](#footnote-1) artikel 22, stk. 2, litra a.***Beskriv og vedlæg relevant dokumentation for ekspertiseområde og kompetence, herunder henvisning til lovgivning samt geografisk afgrænsning i forhold til EU-medlemslande* | Klik eller tryk her for at skrive tekst. |
| **2.** | **Dokumentation for ansøgers uafhængighed, jf. DSA artikel 22, stk. 2, litra b.***Beskriv og vedlæg relevant dokumentation for uafhængighed* | Klik eller tryk her for at skrive tekst. |
| **3.** | **Dokumentation for, at ansøger foretager omhyggelige, nøjagtige og objektive anmeldelser, jf. DSA artikel 22, stk. 2, litra c.***Beskriv og vedlæg relevant dokumentation for omhyggelige, nøjagtige og objektive anmeldelser* | Klik eller tryk her for at skrive tekst. |
| **4.** | **Erklæring om årlig rapportering, jf. DSA artikel 22, stk. 3.***Er erklæring om årlig rapportering vedlagt?*[ ]  *Ja* [ ]  *Nej*  |  |

## Afsnit 3. Andet

|  |  |
| --- | --- |
| **Indsæt evt. yderligere bemærkninger** | Klik eller tryk her for at skrive tekst. |

## Afsnit 4. Erklæring

Ved at underskrive denne erklæring bekræfter jeg:

* at jeg af ansøger er bemyndiget til at fremlægge de oplysninger, der anmodes om i dette ansøgningsskema.
* at alle oplysninger, der er angivet i skemaet og i enhver vedlagt dokumentation, er sande og nøjagtige, og at ingen relevante oplysninger er udeladt.
* at ansøger underretter Koordinatoren for Digitale Tjenester straks, hvis der sker væsentlige ændringer i de afgivne oplysninger.

|  |  |  |
| --- | --- | --- |
| **Navn og titel** | **Underskrift** | **Dato** |
| Angiv ansøgers fulde navnAngiv titel |  |  |

## Bilag 1

Ansøgningsvejledning

De oplysninger, der anmodes om i afsnit 1-4 skal hjælpe med at gøre behandlingen af ansøgningen om at blive pålidelig indberetter hurtig og effektiv.

Ansøgeren skal opfylde alle betingelser og de øvrige forpligtelser i henhold til DSA artikel 22 senest fra tidspunktet, hvor ansøgeren bliver godkendt og udpeget som pålidelig indberetter.

**Bemærkning**: Ifølge DSA artikel 22 er det Koordinatoren for Digitale Tjenester, der behandler ansøgninger om at blive udpeget som pålidelig indberetter. Digitaliseringsstyrelsen er udpeget som Koordinator for Digitale Tjenester i Danmark. Koordinatoren for Digitale Tjenester kan anmode om yderligere oplysninger til brug for behandling af ansøgningen.

Vejledningen nedenfor er ikke udtømmende og skal alene opfattes som eksempler på måder, hvorpå en ansøger kan dokumentere, at betingelserne i DSA artikel 22 er opfyldt. Hvorvidt ansøgningen lever op til betingelserne, afhænger af en konkret vurdering, som foretages af Koordinatoren for Digitale Tjenester på baggrund af den indsendte dokumentation.

**Behandling af personoplysninger**: Hvis du vælger at indsende en ansøgning, skal du være opmærksom på, at Koordinatoren for Digitale Tjenester behandler de personoplysninger, som indgår i din ansøgning. Du kan læse mere om vores behandling af dine personoplysninger og dine rettigheder på vores hjemmeside: [Privatlivspolitik](https://digst.dk/om-os/privatlivspolitik/).

**Ad. afsnit 2.1. Dokumentation af ansøgers ekspertise og kompetence**

Det følge af DSA artikel 22, stk. 2, litra a, at pålidelige indberettere skal dokumentere særlig viden om og færdigheder til at identificere og rapportere ulovligt indhold inden for et nærmere afgrænset område (ekspertiseområde). Et ekspertiseområde kan fx være ”Forfalskede produkter”, ”Seksuel chikane” eller ”Uautentiske brugeranmeldelser”. Ansøger skal navnlig dokumentere, at ansøger har særlig juridisk og teknisk viden og færdigheder inden for ekspertiseområdet. Ved angivelse af ekspertiseområde(r) kan der tages udgangspunkt i listen i bilag [3].

Faglig afgrænsning

Det skal angives, hvilken konkret lovgivning ansøgers ekspertise og kompetence vedrører. Der bedes henvist til de konkrete bestemmelser i lovgivningen, der kriminaliserer det pågældende indhold.

Hvis ansøgeren har til hensigt at indberette indhold, der er ulovligt i henhold til lovgivning i andre EU-medlemsstater, skal ansøgeren kunne dokumentere kendskab til hvert af disse landes sprog og lovgivning på det pågældende ekspertiseområde.

Geografisk afgrænsning

Ved geografisk afgrænsning skal det beskrives, i hvilke(t) EU-medlemsland(e) ansøger påtænker at udøve sin anmeldelsesaktivitet i.

Dokumentation

Ansøgningen skal vedlægges dokumentation for at ovenstående krav er opfyldte. Dokumentationen kan fx bestå af (ikke udtømmende oplistning):

1. Årsberetning, publikationer, studier, eksisterende rapporter vedrørende tidligere aktiviteter som pålidelig indberetter, herunder statistiske opgørelser
2. Eksisterende dokumentation for tidligere erfaring med anmeldelse af ulovligt indhold, herunder statistikker og rapportering vedrørende disse aktiviteter
3. Vedtægter/statutter
4. Beskrivelse af hvilke krav, der stilles til medarbejderes ekspertise, angivelse af antal medarbejdere og deres professionelle biografier/CV’er (evt. anonymiserede)
5. Beskrivelse af det uddannelsesforløb, som organisationen stiller til rådighed for medarbejderne
6. Procesbeskrivelse for identifikation og anmeldelse af ulovligt indhold
7. Dokumenteret ekspertise inden for anvendelse af digitale teknologier, navnlig med hensyn til overvågning af onlineplatforme, fx dokumentation for et etableret samarbejde med tredjepartseksperter
8. Dokumenteret tilstrækkelige finansielle ressourcer, til regelmæssigt at indberette ulovligt indhold

**Ad. afsnit 2.2. Dokumentation af ansøgers uafhængighed**

Det følger af DSA artikel 22, stk. 2, litra b, at pålidelige indberettere skal være uafhængige af enhver udbyder af onlineplatforme. Dette indebærer både et krav om uafhængighed i beslutningstagningen og i forhold til finansieringen af ansøgers drift. Dette kan fx dokumenteres ved at vedlægge en eller flere af følgende oplysninger (oplistningen er ikke udtømmende):

1. Vedtægter/statutter
2. Bestyrelses- eller ledelsesstruktur
3. Beskrivelse af interne beslutningsprocedurer (medarbejdere, der er ansat i en virksomhed, der udbyder en onlineplatform bør ikke inddrages i ansøgerens beslutningstagen, hverken generelt eller i forbindelse med afgørelser fra sag til sag. Dette kan fx dokumenteres ved en erklæring.)
4. Beskrivelse af proces for udvælgelse af medarbejdere
5. Politik vedrørende habilitet og regler vedrørende interessekonflikter
6. Regnskaber, hvis ikke offentligt tilgængelige, herunder oplysninger om enhver modtaget støtte - også ikke-økonomisk støtte
7. Budget

**Ad. afsnit 2.3. Dokumentation af, at ansøger foretager omhyggelige, nøjagtige og objektive anmeldelser**

Det følger af DSA artikel 22, stk. 2, litra c, at den pålidelige indberetter skal udføre sine aktiviteter med omhu, nøjagtighed og objektivitet. Dette kan fx dokumenteres ved at beskrive processer og tekniske hjælpemidler, der anvendes i forbindelse med identificering, vurdering og anmeldelse af ulovligt indhold. Det skal beskrives, hvordan interne procedurer sikrer objektivitet både for så vidt angår den pålidelige indberetters organisation som helhed og for de enkelte medarbejdere. Dette kan fx dokumenteres ved (ikke udtømmende oplistning):

1. Beskrivelse og/eller dokumentation af kvaliteten og omfanget af den dokumentation, der vil blive anvendt i forbindelse med anmeldelser til onlineplatforme, og eventuelt beskrivelse af, hvor dokumentationen kommer fra (da dette kan have betydning for rigtigheden af dokumentationen.)
2. Hvis ansøger allerede samarbejder/har samarbejdet med onlineplatforme om at anmelde ulovligt indhold, vil rapporter eller anbefalinger fra onlineplatforme om ansøgers anmeldelsesaktiviteter kunne understøtte ansøgningen
3. Uddannelses- og vurderingsværktøjer, som organisationen stiller til rådighed for medarbejderne
4. Dokumenterede procesbeskrivelser for identifikation og anmeldelse af ulovligt indhold
5. Den korrektionspolitik, som sagsøger vil anvende til at rette eventuelle fejl, som ansøger vil begå i sine vurderinger
6. Enhver anden form for dokumentation vedrørende ansøgningen, der kan godtgøre at ansøger ved tidligere udførte aktiviteter har udvist omhyggelighed, nøjagtighed og objektivitet
7. Forholdet mellem afviste anmeldelser og anmeldelser, som platformen har taget til efterretning

Individuelle rettighedshavere / private interesser

Status som pålidelig indberetter vil som udgangspunkt blive tildelt organisationer eller enheder, der repræsenterer kollektive interesser. DSA-tilsynet opfordrer derfor virksomheder, der er individuelle rettighedshavere til at foretage anmeldelser af ulovligt indhold til onlineplatforme via en pålidelig indberetter, der repræsenterer kollektive interesser. En individuel rettighedshaver er dog ikke afskåret fra at kunne opnå status som pålidelig indberetter.

Ved vurderingen af om en individuel rettighedshaver opfylder betingelserne for at opnå status som pålidelig indberetter, vil Koordinatoren for Digitale Tjenester bl.a. lægge særlig vægt på, at ansøgeren kan dokumentere, at denne opfylder kravene til objektivitet og ekspertise. Dokumentation herfor kan fx være rapporter om ansøgers tidligere anmeldelsesaktiviteter, hvoraf det fremgår, hvor mange anmeldelser ansøgeren har foretaget om ulovligt indhold, og hvor mange af disse, platformen har været enig i, og hvor mange platformen har afvist med henvisning til manglende nøjagtighed eller kvalitet.

For en virksomhed, der ansøger om at blive pålidelig indberetter, og hvor virksomhedens individuelle rettigheder (patenter, ophavsrettigheder eller lign.) er angivet som ansøgers ekspertiseområde, kan ansøger med fordel fremlægge en erklæring om, at ansøger vil udøve aktiviteter som pålidelig indberetter objektivt.

**Ad. afsnit 2.4. Erklæring om årlig rapportering**

Det følger af DSA artikel 22, stk. 3, at en udpeget pålidelig indberetter skal indsende årlige rapporter om de foretagne anmeldelser til koordinatoren for digitale tjenester, der har udpeget dem, og disse rapporter skal offentliggøres. Rapporten skal indeholde bestemte oplysninger, som fremgår af DSA artikel 22, stk. 3 (se bilag 2). Ansøger kan vedlægge et dokument, hvori ansøger erklærer at ville opfylde forpligtelsen om at udarbejde og offentliggøre rapporter i henhold til artikel 22, stk. 3, samt indsende disse til Koordinatoren for Digitale Tjenester.

Overholder en pålidelig indberetter ikke sine forpligtelser i DSA artikel 22, stk. 3, kan Koordinatoren for Digitale Tjenester, der har udpeget den pålidelige indberetter status som pålidelig indberetter, tilbagekalde tildelt status som pålidelig indberetter.

## Bilag 2

Betingelser for ansøgning til pålidelig indberetter i henhold til forordningen om digitale tjenester**[[2]](#footnote-2)** (DSA) artikel 22

Vi henviser til forordningen her: [Europa-Parlamentets og Rådets forordning (EU) 2022/2065 af 19. oktober 2022.](https://eur-lex.europa.eu/legal-content/DA/TXT/?uri=celex%3A32022R2065)

*Artikel 22*

**Pålidelige indberettere**

1. Udbydere af onlineplatforme træffer de nødvendige tekniske og organisatoriske foranstaltninger for at sikre, at behandlingen af anmeldelser, der indgives af pålidelige indberettere, der handler inden for deres udpegede ekspertiseområde, gives prioritet og behandles gennem de mekanismer, der er omhandlet i artikel 16, og at der træffes en beslutning uden unødig forsinkelse.

2. Status som pålidelig indberetter i henhold til denne forordning tildeles på grundlag af en ansøgning fra enhver enhed af koordinatoren for digitale tjenester i den medlemsstat, hvor ansøgeren er etableret, til en ansøger, der har godtgjort at opfylde alle følgende betingelser:

1. denne har særlig ekspertise og kompetence til at påvise, identificere og anmelde ulovligt indhold
2. denne er uafhængig af enhver udbyder af onlineplatforme
3. denne udfører sine aktiviteter med henblik på indgivelse af anmeldelser omhyggeligt, nøjagtigt og objektivt.

3. Pålidelige indberettere offentliggør mindst én gang om året let forståelige og detaljerede rapporter om anmeldelser, der er indgivet i overensstemmelse med artikel 16 i den pågældende periode. Rapporten skal som minimum angive antallet af anmeldelser kategoriseret efter:

1. udbyderen af oplagringstjenesters identitet
2. typen af anmeldt påstået ulovligt indhold
3. de tiltag, der iværksættes af udbyderen.

De pågældende rapporter skal indeholde en redegørelse for de procedurer, der er indført for at sikre, at den pålidelige indberetter bevarer sin uafhængighed.

Pålidelige indberettere sender disse rapporter til den tildelende koordinator for digitale tjenester og offentliggør dem. Oplysningerne i rapporterne må ikke indeholde personoplysninger.

4. Koordinatorerne for digitale tjenester meddeler Kommissionen og rådet navne, adresser og e-mailadresser på de enheder, som de har tildelt status som pålidelige indberettere i overensstemmelse med stk. 2, eller hvis status som pålidelig indberetter, de har suspenderet i overensstemmelse med stk. 6 eller tilbagekaldt i overensstemmelse med stk. 7.

5. Kommissionen offentliggør de oplysninger, der er omhandlet i stk. 4, i en offentligt tilgængelig database i et lettilgængeligt og maskinlæsbart format og ajourfører databasen.

6. Hvis en udbyder af onlineplatforme har oplysninger, der indikerer, at en pålidelig indberetter har indgivet et betydeligt antal anmeldelser, der ikke er tilstrækkelig præcise eller er unøjagtige eller utilstrækkeligt underbyggede, gennem de i artikel 16 omhandlede mekanismer, herunder oplysninger indsamlet i forbindelse med behandlingen af klager gennem de i artikel 20, stk. 4, omhandlede interne klagebehandlingssystemer, videregiver platformen disse oplysninger til koordinatoren for digitale tjenester, der tildelte den pågældende enhed status som pålidelig indberetter, med de nødvendige forklaringer og støttedokumenter. Hvis koordinatoren for digitale tjenester efter at have modtaget oplysningerne fra udbyderen af onlineplatforme finder, at der er legitime grunde til at indlede en undersøgelse, suspenderes statussen som pålidelig indberetter, mens undersøgelsen pågår. Denne undersøgelse gennemføres uden unødig forsinkelse.

7. Koordinatoren for digitale tjenester, der tildelte enheden status som pålidelig indberetter, tilbagekalder denne status, hvis denne efter en undersøgelse enten på eget initiativ eller på grundlag af oplysninger modtaget fra tredjeparter, herunder oplysninger fra en udbyder af onlineplatforme i henhold til stk. 6, fastslår, at enheden ikke længere opfylder betingelserne i stk. 2. Inden tilbagekaldelsen af den pågældende status giver koordinatoren for digitale tjenester enheden mulighed for at reagere på resultaterne af dens undersøgelse og dens hensigt om at tilbagekalde enhedens status som pålidelig indberetter.

8. Kommissionen skal om nødvendigt efter høring af rådet udstede retningslinjer for at bistå udbydere af onlineplatforme og koordinatorer for digitale tjenester i anvendelsen af stk. 2, 6 og 7.

## Bilag 3

Liste over ekspertiseområder vedrørende ulovligt indhold (ikke-udtømmende)

**Forbrydelser mod dyr**

* Skade på dyr
* Ulovlig handel med dyr og/eller smugling af vilde dyr og planter
* Ikke omfattet af nogen anden underkategori

**Databeskyttelse og krænkelse af privatlivets fred**

* Sikkerhedsbrud vedrørende biometriske data
* Manglende hjemmel til databehandling
* Krænkelse af retten til at blive glemt
* Forfalskning af data
* Andre brud på regler i GDPR
* Ikke omfattet af nogen anden underkategori

**Ulovlig tale**

* Ærekrænkelse
* Forskelsbehandling
* Hadefuld tale
* Trusler om vold (fx dødstrusler)
* Historisk negationisme eller fornægtelse af krigsforbrydelser
* Ikke omfattet af nogen anden underkategori

**Krænkelser af intellektuel ejendomsret og andre kommercielle rettigheder**

* Krænkelse af ophavsretten
* Designkrænkelse
* Krænkelse af rettigheder til sportsbegivenheder
* Overtrædelse af geografiske betegnelser
* Patentkrænkelse
* Krænkelse af forretningshemmeligheder
* Varemærkekrænkelse
* Forfalskede produkter
* Ikke omfattet af nogen anden underkategori

**Negative virkninger på samfundsdebatten eller valg**

* + Udenlandsk informationsmanipulation og indblanding
	+ Informationsmanipulation med det formål at påvirke oprigtighed/udfald af valg
	+ Ikke omfattet af nogen anden underkategori

**Adfærd uden samtykke**

* Deling af billeder uden samtykke
* Doxing (offentliggørelse af identificerbare personoplysninger)
* Ikke omfattet af nogen anden underkategori

**Online mobning/intimidering**

* Stalking
* Seksuel chikane
* Ikke omfattet af nogen anden underkategori

**Pornografi eller seksualiseret indhold**

* Billedbaseret seksuelt misbrug (undtagen indhold, der skildrer mindreårige)
* Voldtægt og anden seksuel vold (skildring af voldtægt og tilskyndelse til voldtægt)
* Ikke omfattet af nogen anden underkategori

**Overgreb mod mindreårige**

* Manglende indførelse af aldersspecifikke restriktioner for mindreårige
* Materiale om seksuelt misbrug af børn
* Grooming/seksuel manipulation af mindreårige
* Usikre/farlige ”challenges” (udfordringer) på fx sociale medier
* Ikke omfattet af nogen anden underkategori

**Risiko for den offentlige sikkerhed**

* Provokation eller tilskyndelse til at begå en lovovertrædelse, der er farlig for den offentlige sikkerhed
* Ulovlige foreninger
* Risiko for miljøskader
* Risiko for folkesundheden
* Terrorrelateret indhold
* Ikke omfattet af nogen anden underkategori

**Svindel og/eller bedrageri**

* Ikke-autentiske brugerkonti
* Uautentiske brugeranmeldelser
* Efterligning eller kontokapring
* Phishing
* Pyramidespil
* Ikke omfattet af nogen anden underkategori

**Ulovlig adgang til platformen/indholdet**

* Manglende indførelse af andre aldersspecifikke restriktioner end dem, der gælder for mindreårige
* Ulovlige geografiske krav
* Manglende overholdelse af sprogkrav
* Andre diskriminerende adgangsbegrænsninger
* Ikke omfattet af nogen anden underkategori

**Farlige og/eller ulovlige produkter**

* Utilstrækkelige oplysninger om erhvervsdrivende
* Ulovligt udbud af regulerede varer og tjenesteydelser (fx sundhed)
* Salg af produkter, der ikke opfylder lovkrav (fx farligt legetøj)
* Ulovlig handel med narkotika og våben
* Ulovlig praksis i henhold til forbrugerbeskyttelseslovgivningen
* Malware og ransomware
* Ikke omfattet af nogen anden underkategori

**Vold**

* Koordineret skade
* Kønsbaseret vold
* Menneskelig udnyttelse
* Menneskehandel
* Ikke omfattet af nogen anden underkategori
1. Europa-Parlamentets og Rådets forordning (EU) 2022/2065 af 19. oktober 2022 om et indre marked for digitale tjenester og om ændring af direktiv 2000/31/EF (forordning for digitale tjenester) herefter forkortet ”DSA”. [↑](#footnote-ref-1)
2. Europa-Parlamentets og Rådets forordning (EU) 2022/2065 af 19. oktober 2022 om et indre marked for digitale tjenester og om ændring af direktiv 2000/31/EF (forordning for digitale tjenester). [↑](#footnote-ref-2)